การเมืองฝ่ายซ้ายกลาง

การเมืองฝ่ายซ้ายกลาง () คือความคิดเห็นทางการเมืองที่พาดพิงถึงฝ่ายซ้ายในสเปกตรัมการเมืองแบบฝ่ายซ้าย–ฝ่ายขวา แต่อยู่ใกล้กับสายกลางมากกว่าการเมืองฝ่ายซ้ายประเภทอื่น ๆ การเมืองฝ่ายซ้ายกลางเชื่อในการทำงานของระบบที่กำหนดขึ้นเพื่อปรับปรุงความยุติธรรมในสังคมOliver H. Woshinsky. Explaining Politics: Culture, Institutions, and Political Behavior. New York: Routledge, 2008, pp. 146. ส่งเสริมระดับความเท่าเทียมกันทางสังคมที่เชื่อว่าทำได้ผ่านการส่งเสริมโอกาสที่เท่าเทียมกันOliver H. Woshinsky. Explaining Politics: Culture, Institutions, and Political Behavior. New York: Routledge, 2008, pp. 143. และยังช่วยส่งเสริมความเท่าเทียมกันของโชค ซึ่งเน้นที่ความสำเร็จของความเสมอภาค แต่ต้องมีความรับผิดชอบส่วนบุคคลในพื้นที่ที่บุคคลแต่ละคนควบคุมได้ผ่านความสามารถและพรสวรรค์ ตลอดจนความรับผิดชอบต่อสังคมในพื้นที่ที่อยู่นอกการควบคุมโดยบุคคลที่มีความสามารถหรือพรสวรรค์Chris Armstrong. Rethinking Equality: The Challenge of Equal Citizenship. Manchester University Press, 2006, p. 89.

การเมืองฝ่ายซ้ายกลางต่อต้านช่องว่างที่กว้างระหว่างคนรวยและคนจน และสนับสนุนมาตรการระดับปานกลางเพื่อลดช่องว่างทางเศรษฐกิจ เช่น ภาษีเงินได้อัตราก้าวหน้า กฎหมายห้ามการใช้แรงงานเด็ก กฎหมายค่าจ้างขั้นต่ำ กฎหมายควบคุมสภาพการทำงาน การจำกัดชั่วโมงการทำงาน และ กฎหมายเพื่อรับรองสิทธิของคนงานในการจัดระเบียบ โดยทั่วไปแล้ว การเมืองฝ่ายซ้ายกลางจะอ้างว่าความเท่าเทียมกันของผลลัพธ์เป็นไปไม่ได้ แต่โอกาสที่เท่าเทียมกันจะช่วยเพิ่มระดับความเท่าเทียมกันของผลลัพธ์ในสังคม

ในทวีปยุโรป การเมืองฝ่ายซ้ายกลางนั้นรวมถึงประชาธิปไตยสังคมนิยม พิพัฒนาการนิยม และนักสังคมนิยมประชาธิปไตย การเมืองสีเขียว และคริสเตียนฝ่ายซ้าย นักเสรีนิยมสังคมบางคนถูกอธิบายว่าเป็นหนึ่งในการเมืองฝ่ายซ้ายกลาง แต่นักเสรีนิยมทางสังคมจำนวนมากก็อยู่ในสายกลางของสเปกตรัมทางการเมืองเช่นกัน

 ดูเพิ่ม 

 สเปกตรัมการเมือง
 การเมืองฝ่ายซ้าย
 การเมืองสายกลาง
 ประชาธิปไตยสังคมนิยม
 พิพัฒนาการนิยม

 อ้างอิง 

 แหล่งข้อมูลอื่น 



ซ้ายกลาง
กลาง
ซ้ายกลาง
ซ้ายกลาง